paragraph_text: Euroazijska ploča je litosferna ploča koja obuhvaća veći dio euroazijskog kontinenta (kopna koje se sastoji od tradicionalnih kontinenata Europe i Azije), ali bez indijskog potkontinenta, arapskog potkontinenta i područja istočno od lanca Verkojansk u istočnome Sibiru. Obuhvaća i oceansku koru koja se proteže prema zapadu do Srednjoatlantskog hrpta i prema sjeveru do grebena Gakkel. Ponekad se koristi naziv Europska ploča za područje zapadno od Urala. Treća je tektonska ploča po veličini.